laion/Wikipedia-Exotic huggingface dataset:
לוס פסטידיוס

לוס פסטידיוס (באיטלקית: Los Fastidios) היא להקת סקא-פאנק שהוקמה בשנת 1991 בעיר ורונה שבאיטליה ופועלת מאז ברציפות. לאורך השנים חברי הלהקה התחלפו, מלבד הסולן ומקים הלהקה אנריקו קוב, שגם מנהל את הלייבל העצמאי בו חתומה הלהקה כיום "Kobb Records". במהלך 24 שנות קיומה שחררה הלהקה מעל עשרה אלבומי אולפן וארבעה אלבומי אוסף, ושיריה הופיעו באלבומי אוסף משותפים רבים, בסאונדטרק של סרטים אודות סצנת הפאנק והסקינהדס האיטלקית ובהופעות ופסטיבלים ברחבי העולם. הלהקה מזוהה עם תנועת האנטיפה והסקינהדס השמאלית (SHARP- Skinheads Against Racist Prejudices), ושיריה הפוליטיים עוסקים בהתנגדות לפאשיזם ונאציזם, לאומנות, אימפריאליזם הומופוביה וסקסיזם. הלהקה קיימה הופעות מחווה למען המאבק העממי במחוז צ'יאפאס במקסיקו, למען קידומה של פוליטיקה מעמדית וזכויות סוציאליות לעובדים, וכנגד מלחמות ותוקפנות מערבית. ב-16 בנובמבר 2017 קיימה הלהקה הופעה ראשונה בתל אביב, במועדון הלבונטין 7. Birra, oi! e divertimento (EP 7" Skooter Rekords, 1994) Banana e scarponi (EP 7" Skooter Rekords, 1995) Hasta la baldoria (LP Skooter Rekords, 1996 - CD Repressed by KOB Records/Mad Butcher Records) Oi! Gio (EP 7" Skooter Rekords, 1997) Contiamo su di voi! (LP/CD/CS KOB Records/Mad Butcher Records, 1998) Radio boots (EP 7" KOB Records/Mad Butcher Records, 2000) Fetter Skinhead (EP CD KOB Records/Mad Butcher Records, 2000) 1991 - 2001 Ten years tattooed on my heart (CD KOB Records/Mad Butcher Records, 2001) Guardo Avanti (LP/CD KOB Records/Mad Butcher Records/Jimmy Jazz Records, 2001) Ora Basta (EP 7"/CD KOB Records/Mad Butcher Records, 2003) La verdadera fuerza de la calle (CD Amp Records Buenos Aires, 2003) Prawdziwa sila ulicy (CD Jimmy Jazz Records Poland, 2003) Siempre Contra (LP/CD/CS KOB Records/Mad Butcher Records/Jimmy Jazz Records, 2004) Sopra e Sotto il palco (live '04) (LP/CD KOB Records/Mad Butcher Records, 2005) On The Road....Siempre Tuor! (DVD KOB Records/Mad Butcher Records, 2005) Rebels 'N' Revels (LP/CD KOB Records, 2006) Un Calcio ad un Pallone (EP 7"/CD KOB Records/Mad Butcher Records, 2006) Fetter Skinhead in 2007 (EP 7" KOB Records/Mad Butcher Records, 2007) All´ Arrembaggio (LP/CD KOB Records/Mad Butcher Records, 2009) Let's do it (LP/CD Kob Records, 2014) BELLA CIAO (DIGITAL / KOB Records, 2015) SO RUDE, SO LOVELY (CD EP/12" EP Kob Records,2015) WORLD WIDE UNITED (7" EP 4 bands split: Los Fastidios, Feine Sahne Fischfilet, What We Feel, Moscow Death Brigade / Audiolith Records, 2015) REBEL YEARS 1991-2016 (25th Anniversary CD / Kob Records,2016) THE SOUND OF REVOLUTION (CD Kob Records LP Kob Records-Casual Records-East Beat Records, 2017) מדיה וקבצים בנושא לוס פסטידוס בוויקישיתוף אתר האינטרנט הרשמי של לוס פסטידיוס לוס פסטידיוס, ברשת החברתית אינסטגרם לוס פסטידיוס, באתר Last.fm (באנגלית) לוס פסטידיוס, באתר AllMusic (באנגלית) לוס פסטידיוס, באתר MusicBrainz (באנגלית) לוס פסטידיוס, באתר דיזר לוס פסטידיוס, באתר Discogs (באנגלית) לוס פסטידיוס, באתר Songkick (באנגלית) לוס פסטידוס ברשת פייסבוק לוס פסטידוס באתר Discogs חנות המוצרים המקוונת של הלהקה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוס פסטידיוס".
מוטי דימיטשטיין

מוטי דימיטשטיין (נולד ב־1952) הוא תת-אלוף במילואים בצה"ל. שירת באגף המודיעין בצה"ל במשך 30 שנים במגוון תפקידים בחטיבת המחקר ובמודיעין השדה, והתמחה בעיקר בזירה הצפונית (סוריה ולבנון). נולד בנתניה בשנת 1952. התגייס לצה"ל ואמ"ן במסגרת העתודה האקדמית לאחר שסיים תואר ראשון בהיסטוריה של המזרח התיכון ואפריקה באוניברסיטת תל אביב. בנוסף, במהלך שירותו סיים תואר שני במדע המדינה וביטחון לאומי באוניברסיטת חיפה. במשך שירותו עסק בעיקר בסוריה ולאור בקיאותו שימש בין היתר כקצין המודיעין של שיחות השלום בין ישראל לסוריה בשנות ה-90 ובשנת 2000. ב-2013 מונה על ידי ראש אמ"ן, האלוף אביב כוכבי, לשמש כראש תוכנית חבצלות – תוכנית הדגל של אמ"ן להכשרת מתגייסים למסלול קצונה, ומאז ועד עתה הוא עדיין ממשיך בתפקידו (נכון ליולי 2024). בתקופתו, התפתחה תוכנית חבצלות וזכתה להצלחה רבה בקהיליית המודיעין וכמות המתגייסים אליה בכל שנה גדלה מ-25 ליותר מ-60. בחודש מרץ 2018 מונה על ידי ראש אמ"ן, האלוף הרצל (הרצי) הלוי, בנוסף לתפקידו כראש תוכנית חבצלות, לראש תוכנית גמל"א – גשר מצוינות לפיקוד אמ"ן. תוכנית גמל"א היא תוכנית מצוינות אקדמית לקצינים מצטיינים בסיום תפקיד שני-שלישי חסרי השכלה אקדמית. התוכנית ממוקמת באוניברסיטה העברית בירושלים, לצד תוכנית חבצלות. בחודש מאי 2022 זכה בפרס מפעל חיים שהוענק לו על ידי ראש אמ"ן, אלוף אהרון חליוה. רונן ברגמן, מדינת ישראל תעשה הכל, 2009 אורי שגיא, היד שקפאה, 2011 עמוס גלבוע, דמדומי בוקר, 2016 גיליון רואים מל"מ מס' 70 (עמ' 14), באתר המרכז למורשת המודיעין, ‏יולי 2022
London Review of Books

London Review of Books (בקיצור: LRB) הוא כתב עת בריטי של מסות ספרותיות המתפרסם מדי שבועיים. LRB נוסד ב-1979 כשפרסומו של The Times Literary Supplement הופסק עקב סגירתו של הטיימס למשך שנה. העורכים המייסדים הם קרל מילר, פרופסור לאנגלית מהקולג' האוניברסיטאי של לונדון; מארי-קיי וילמר, לשעבר עורכת ב-The Times Literary Supplement; וסוזנה קלאפ. במרוצת שישת החודשים הראשונים לפרסומו הוא הופיע בתוך The New York Review of Books. במאי 1980, ‏London Review of Books נהפך לפרסום עצמאי. אלן בנט, אחד הכותבים הבולטים בו, תיאר אותו כ"רדיקלי באופן עקבי". בשונה מה-The Times Literary Supplement ‏(TLS), רוב המאמרים המתפרסמים ב-LRB (ממוצע של 15 לגיליון) הם מסות ארוכות. חלק מהמאמרים בכל גיליון אינם מתבססים על ספרים, בעוד שישנם מאמרים קצרים הדנים בסרטים ובתערוכות. מערכת המגזין יושבת בבלומסברי, לונדון. מארי-קיי וילמרס התמנתה לעורכת ב-1992. התפוצה הממוצעת לגיליון ב-2016 הייתה 70,468. ב-2010 ה-London Review of Books היה שקוע בחובות של 27 מיליון פאונד לקרן הנאמנות של משפחת וילמרס, על אף שלקרן לא הייתה כל כוונה לבקש מהלווה את החזר ההלוואה. ב-2011, פאנקאיי מישרה (אנ') מתח ביקורת על ספרו של ניל פרגוסון "ציוויליזציה: המערב וכל השאר"; פרגוסון איים עליו בתביעת דיבה. באוקטובר 2023, פורסמה בציבור תגובת מחאה למכתב תמיכה בעזה שהתפרסם בכתב העת מטעם ועדת קשרי חוץ של אגודת הסופרות והסופרים העברים בישראל הכולל חתימה של שורה של אנשי ונשות רוח מישראל ומהעולם. חנות הספרים של London Review of Books נפתחה בבלומסברי במאי 2003 ובית הקפה הסמוך אליה נפתח בנובמבר 2007. חנות הספרים מהווה מקום להרצאות ודיונים ספרותיים. אתר האינטרנט הרשמי של London Review of Books (באנגלית) London Review of Books, ברשת החברתית פייסבוק London Review of Books, ברשת החברתית אקס (טוויטר) London Review of Books, ברשת החברתית אינסטגרם London Review of Books, ברשת החברתית LinkedIn האתר הרשמי של כתב העת חנות הספרים אליזבט דיי, האם LRB הוא כתב העת הטוב בעולם ?, גארדיאן, 9 במרץ 2014 אודות ה-LRB ויליאם גריימס, ויטני אלסוורת', המו"ל הראשון של הניו יורק רוויו, הלך לעולמו בגיל שבעים וחמש", הניו יורק טיימס, 20 ביוני 2011 Bennett, Alan, July 1996, in the Foreword to Jane Hindle (editor) London Review of Books: An Anthology, Verso, 1996. ISBN 1-85984-860-5 "The LRB has maintained a consistently radical stance on politics and social affairs" "כולל גומרים את ההלל על ה-LRB שעושה כבוד לעולם הספרות", גארדיאן, 9 במרץ 2014 פול האריס, "ניל פרגוסון מתנצל על הערותיו בדבר גייז וחסרי ילדים", אובזרבר, 4 במאי 2013 פאנקאיי מישרה, "הסתכלו על האיש הזה", London Review of Books, כרך 33, מס. 21, 3 בנובמבר 2011
פול אבישגאנאדן

פּוֹל אבּישֶגאנאדֶן (באנגלית: Paul Abisheganaden;‏ 27 במרץ 1914 - 31 באוגוסט 2011) היה מנצח ומורה סינגפור, וזוכה מדליון התרבות לשנת 1986 על תרומותיו למוזיקה. אבישגאנאדן למד בבית הספר האנגלי של סינגפור ובבית הספר סנט אנדרוז בסינגפור, וסיים את בחינות הגמר של קיימברידג' בשנת 1931. הוא למד אמנויות בקולג' ראפלס וקיבל תעודת בוגר לאמנויות בשנת 1934. הוא הצטרף לשירות החינוך ולימד בבית הספר האנגלי גיילאנג, שם כתב את המוזיקה והמילים למה שנועד להיות ההמנון הראשון של בית הספר. לזכותו של אבישגאנאדן נזקפת התמיכה בהשבת ההמוזיקה הקלאסית בסינגפור במהלך שנות ה-40' וה-50' של המאה ה-20. הוא ייסד את אחד ההרכבים הקאמריים הראשונים במדינה. כמחנך, כיהן כמנהל בית הספר ע"ש ויקטוריה בשנים 1959 עד 1961 וכמנהל המכללה להכשרת מורים משנת 1963 עד 1968. בהמשך לימד עשרות שנים במחלקה למוזיקה שך האוניברסיטה הלאומית של סינגפור. פול אבישגאנאדן מת ב-31 באוגוסט 2011 בבית החולים האוניברסיטאי הלאומי בסינגפור, בגיל 97. טקס הלווייתו נערך ב-3 בספטמבר 2011 בקתדרלת סנט אנדרוז בסינגפור, שם שימש כמנצח מקהלה. *Singapore National Library: Paul Abisheganaden פול אבישגאנאדן - ביוגרפיה, באתר eresources.nlb.gov.sg (באנגלית).
לואי בוסנאר

לואי אנרי בוסנאר (בצרפתית: Louis Henri Boussenard;‏ 4 באוקטובר 1847 - 11 בספטמבר 1910) היה סופר צרפתי. בוסנאר נולד בעיר אקרן שבעמק הלואר בצרפת, ב-4 באוקטובר 1847. אביו, לואי-אנטואן בוסנאר, היה מנהל הטירה של אקרן, ואילו אמו אלואיז עבדה כמשרתת באותה טירה. בגיל 19 נסע ללמוד רפואה, אך קטע את לימודיו באמצעם כדי להתגייס לצבא הצרפתי ולהשתתף במלחמת צרפת-גרמניה (1870) כקצין רפואה. זמן קצר לאחר פרוץ המלחמה, נאלץ בוסנאר להיכנע לכוח פרוסי בקרב שאמפיניי, חוויה משפילה שנצרבה בנפשו ונחשבה לימים ככזו שסייעה לעצב את הנימה הצרפתית-פטריוטית השזורה בסיפוריו. לאחר שהשתחרר מהצבא בדרגת סגן, השלים את לימודי הרפואה שלו, עבר לפריז והחל לעבוד כעיתונאי. במשך עשר שנים בקירוב פרסם בעיתונים סיפורי מתח בלשון קלה ועממית וכן רומנים היסטוריים בהמשכים בנוסח אלכסנדר דיומא האב, שזכו לקהל קוראים עצום, בעיקר בקרב בני הנוער. ב-1880 יצא לסדרה של מסעות בארצות רחוקות - מרוקו, מרכז אפריקה, דרום אפריקה, אמריקה, האיים האנטילים ועוד -ששימשו לו מאגר לא-אכזב לשורת ספרי מסעות והרפתקאות רבי הצלחה. מבקרים רבים הישוו את יצירתו לזו של סופר ההרפתקאות הנרי ריידר הגרד, ואף העניקו לו את התואר "הגרד הצרפתי". מבקר הספרות אוריאל אופק כתב עליו: "בוסנאר השכיל לשלב בספריו הרבים עלילה דרמטית רבת מתח, תיאורים ססגוניים של נופים אקזוטיים וטיפוסים אמיצי לב, כאשר על כל אלה שורה אווירת מרחבים. אין בסיפוריו עומק רב, אך יש בהם סגנון קל ובידור שווה לכל נפש". ספריו של בוסנאר תורגמו לשפות רבות וחלקם נקראים עד היום. הוא הלך לעולמו בעיר אורליאן שבצרפת ב-11 בספטמבר 1910. לאחר מותו גברה הדרישה לספריו עוד יותר וברוסיה, למשל, תורגמו ארבעים מהם לשפה הרוסית ופורסמו ב-1911. "מסע מסביב לעולם של נער רחוב פאריסאי" (4 חלקים, 1880-1884) (צרפתית: Le tour du monde d'un gamin de Paris) "הרובינזונים של גויאנה" (1882) (צרפתית: Les Robinsons de la Guyane) "מפאריס לברזיל" (1886) "צרפתי בקוטב הצפוני" (1888) "אוצר הזהב" (1889, תרגום לעברית: ג. בן-חנה, 1949) "הסרן שד משחת" (תרגום לעברית: אסתר וזאב זמירי, 1960) הטרילוגיה "בעקבות מטמון המלכים", "בדרך לא דרך" ו"שודדי היהלומים" (1888-1890, תרגום לעברית: ק. קצנלסון, 1961) "בין הפקירים" (תרגום לעברית: חנה עירונית, 1962) "ללא פרוטה בכיס" (תרגום לעברית: חנה עירונית, 1964) "ילדי רב החובל מריאון בארץ האסירים" (1894, תרגום לעברית: חנה עירונית, 1971) "ילדי רב החובל מריאון נלחמים בשודדי הים" (1894, תרגום לעברית: חנה עירונית, 1971) "ילדי רב החובל מריאון בארץ הפראים" (1894, תרגום לעברית: חנה עירונית, 1971) מדיה וקבצים בנושא לואי בוסנאר בוויקישיתוף כתבי לואי בוסנאר בפרויקט גוטנברג (באנגלית) לואי בוסינר, דף שער בספרייה הלאומית ‏חנה עירונית‏ (Q118927632)
Eres

Eres (באנגלית: You, ובעברית: אתה) הוא סינגל שהוקלט על ידי הזמרת-יוצרת הקולומביאנית שאקירה, מתוך אלבומה השני, Peligro. השיר יצא לאור ב-11 במאי 1993, כסינגל השלישי מתוך האלבום, וכסינגל השיווקי הראשון והיחיד מתוך האלבום. את השיר כתבה והפיקה שאקירה לבדה, כפי שעשתה עם מרבית משירי האלבום. באותה השנה בה יצא השיר כסינגל, הופיעה איתו שאקירה בפסטיבל הבינלאומי של וינה דל מאר. הפסטיבל נתן לזמרים הלטינו-אמריקאים הזדמנות לבצע את שיריהם, והזוכה נבחר על ידי שופטים רבים. לבסוף, שאקירה ביצעה את השיר, וזכתה במקום השלישי. אחד מהשופטים שהצביעו לשאקירה, היה הזמר הלטיני המפורסם ריקי מרטין. במקום וידאו קליפ מלא אשר לא צולם בסופו של דבר, הוחלט כי ההופעה שביצעה שאקירה בפסטיבל הבינלאומי של ויניה דל מאר יהיה הקליפ הלא רשמי של השיר. ההופעה הועלתה לערוץ הרשמי של הפסטיבל בשנת 2012, וצברה למעלה מ-100 אלף צפיות. סרטון השיר "Eres" באתר יוטיוב Ximena Diego, Shakira: Woman Full of Grace, Simon and Schuster, 2002-01-10. (באנגלית) Shakira, Biography.com (באנגלית) shakira on Tumblr, www.tumblr.com (באנגלית) festivaldevinachile, YouTube festivaldevinachile (2012-08-06), Shakira, Eres, Festival de Viña del Mar 1993, נבדק ב-2017-11-03
גביע המדינה בכדורגל 2017/2018

גביע המדינה בכדורגל לעונת 2017/2018 היא התחרות ה-79 מאז היווסדה וה-65 מאז קום מדינת ישראל. משחקי התחרות החלו ב-31 באוגוסט 2017 ומשחק הגמר נערך ב-9 במאי 2018. הפועל חיפה ניצחה במשחק הגמר את בית"ר ירושלים, וזכתה בגביע לראשונה מאז עונת 1973/1974. בסיבוב הראשון עד הרביעי השתתפו קבוצות של ליגה ב' וליגה ג'. ליגה ב' צפון א' ליגה ב' צפון ב' ליגה ב' דרום א' ליגה ב' דרום ב' ליגה ג' גליל עליון ליגה ג' גליל תחתון ליגה ג' דרום ליגה ג' יזרעאל ליגה ג' מרכז ליגה ג' שומרון ליגה ג' שרון ליגה ג' תל אביב בשלב זה משתתפות קבוצות ליגה א' ומתמודדות ביניהן לפי חלוקה למחוזות צפון ודרום. (בסוגריים מצוינת הליגה בה משחקת הקבוצה). הסיבוב בהשתתפות המעפילות מן הסיבוב השישי וכן 12 קבוצות מהליגה הלאומית (4 הקבוצות הנוספות מהלאומית מעפילות אוטומטית לסיבוב השמיני לפי הגרלה). הסיבוב בהשתתפות 14 המעפילות מן הסיבוב השביעי, 4 קבוצות מהליגה הלאומית שהעפילו אוטומטית וכל 14 קבוצות ליגת העל. אל משחקי שמינית הגמר העפילו 16 הקבוצות שניצחו בסיבוב ח'. אל רבע הגמר העפילו 8 הקבוצות שניצחו בשמינית הגמר. משחקי שלב חצי הגמר התקיימו באצטדיון סמי עופר שבחיפה. ההגרלה נערכה ב-5 במרץ 2018:. שני המשחקים התקיימו ב-1 באפריל 2018, במתכונת של "הצגה כפולה". ערך מורחב – גמר גביע המדינה בכדורגל 2018 גביע המדינה בכדורגל נשים 2017/2018 גביע הטוטו 2017/2018 עונת 2017/2018 בגביע המדינה באתר ההתאחדות לכדורגל בישראל שתי המשתתפות בסיבוב הרביעי של ליגה ב' מעפילות לשלב הבא. אסי ממן, ‏"שנה שלישית ברציפות: גמר הגביע יתקיים בטדי", באתר ONE‏, 22 בנובמבר 2017 משה שיינמן, הגרלת חצי גמר הגביע: בית"ר - קריית שמונה, הפועל חיפה - רעננה, באתר ynet, 5 במרץ 2018
חוק קאזואיסטי

חוק קאזואיסטי הוא חוק המנוסח כפסוקית תנאי ("כי" או "אם"), ואחריה מגיע המשפט העיקרי ובו נקבע החוק. המילה קאזואיסטי היא מלשון המילה מקרה, אירוע (casus בלטינית). החוק נקרא כך משום שהוא מנוסח כמקרה משפטי. ראשון חוקרי המקרא שהבחין בין שתי צורות היסוד העיקריות של חוקי התורה (קאזואיסטי ואפודיקטי) היה אלברכט אלט, אחד מממשיכי דרכו הבולטים של הרמן גונקל. דוגמאות "וְכִי-יַכֶּה אִישׁ אֶת-עַבְדּוֹ אוֹ אֶת-אֲמָתוֹ, בַּשֵּׁבֶט, וּמֵת, תַּחַת יָדוֹ--נָקֹם, יִנָּקֵם" (ספר שמות כ"א, 20) "כִּי יִגְנֹב-אִישׁ שׁוֹר אוֹ-שֶׂה, וּטְבָחוֹ אוֹ מְכָרוֹ--חֲמִשָּׁה בָקָר, יְשַׁלֵּם תַּחַת הַשּׁוֹר, וְאַרְבַּע-צֹאן, תַּחַת הַשֶּׂה" (ספר שמות כ"א, 37) רוב החוקים שנמצאו בחוקים המסופוטמיים הם מטיפוס קאזואיסטי. עובדה זו הובילה את פרופסור שלום מ' פאול להסיק כי החוק הקאזואיסטי שבתורה הוא מורשת קדומה שנכנסה לקובצי החוקים ואילו החוקים המנוסחים באופן אפודיקטי הם חידוש ישראלי שנובע מכך שהחוקים נחשבו כציווי האל. המג'לה, קובץ דינים אזרחיים עות'מאני, שהיה בתוקף בעת שלוט האימפריה העות'מאנית בארץ ישראל ושנים רבות לאחר מכן, הוא דוגמה לחקיקה קאזואיסטית. חוק העונשין של מדינת ישראל אף הוא חוק קאזואיסטי. הוא אינו אוסר עשייתן של עבירות, אלא קובע את העונש למבצעיהן (כנרמז בשם הערך). כך, למשל, החוק אינו אומר "אסור לרצוח" אלא קובע "העושה אחת מאלה יאשם ברצח ודינו – מאסר עולם ועונש זה בלבד". בחוקים אחרים המטילים עונשים ניתן למצוא שילוב של שתי הגישות. בחוק למניעת הטרדה מינית, למשל, קובע סעיף 4 "לא יטריד אדם מינית את זולתו ולא יתנכל לו" (ניסוח אפודיקטי), ובסעיף שלאחריו נקבע העונש למי שאינו מציית לאיסור זה: "המטריד מינית אדם כאמור בסעיף 3(א)(3) עד (6), דינו - מאסר שנתיים" (ניסוח קזואיסטי). מוסר קאזואיסטי חוק אפודיקטי אלברכט אלט, מקורות החוק הישראלי, האוניברסיטה העברית בירושלים, אקדמון, תשכ"ו. פרופ' יצחק אבישור, שתי צורות יסוד של חוקי המקרא (התיאוריה של אלט), באתר הספרייה הווירטואלית של מטח ש"מ פאול, "דגמי ניסוח של החוק בישראל ובמסופוטמיה", לשוננו 1970, עמ' 266-257. ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
יחסי אורוגוואי–יפן

יחסי אורוגוואי–יפן הם היחסים הדיפלומטיים שבין הרפובליקה האוריינטלית של אורוגוואי לבין יפן. שתי המדינות כוננו את יחסיהן הדיפלומטיים בשנת 1921, במלחמת העולם השנייה היחסים נותקו, אך כוננו מחדש בשנת 1952. שתי המדינות חברות מלאות בארגונים: האומות המאוחדות, ארגון הסחר העולמי ואונסק"ו. בשנת 2001, הנסיכה סאיאקו ביקרה בביקור רשמי במונטווידאו, במהלכו חנכה גן יפני. במהלך חודש ספטמבר 2008, טקאדמו, נסיכת יפן, ביקרה באורוגוואי והשתתפה בטקס ה-100 שנים להגירה היפנית לאורוגוואי. יפן מיוצגת באורוגוואי בדרג השגרירות באמצעות שגרירות רשמית שהיא מחזיקה במונטווידאו, בירת המדינה. אורוגוואי מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. מדיה וקבצים בנושא יחסי אורוגוואי–יפן בוויקישיתוף "Japanese Garden of Montevideo", שגרירות יפן במונטווידאו Visita de la Alteza Princesa Takamado a URUGUAY, Princess Takamado in Uruguay Embajada del Japón en el Uruguay, שגרירות יפן במונטווידאו, אורוגוואי Embajada de Uruguay en Minato-ku, שגרירות אורוגוואי בטוקיו, יפן
קפיץ

קפיץ הוא עצם גמיש המשמש לאגירת אנרגיה מכנית באמצעות אנרגיה פוטנציאלית אלסטית. בפיזיקה, ובפרט במכניקה מקובל להשתמש במונח "קפיץ" כדי לציין פוטנציאל "אידיאלי" שמקיים את חוק הוק ביחס לכל העתק שהוא ממצב שיווי המשקל. בפועל, קפיצים אמיתיים מקיימים את חוק הוק רק בקירוב (עבור מתיחות קטנות). לקפיץ שימושים רבים בהנדסה ובפרט בהנדסת מכונות. סוגי הקפיצים הנפוצים ביותר הם: קפיצים מפותלים המתנגדים לתנועה פיתולית. ביניהם, קפיץ סלילי לולייני (המיוצר על ידי ליפוף תיל מסביב לגליל) וקפיץ חרוטי, שכן התיל עצמו מתפתל כאשר הקפיץ נדחס או נמתח. קפיץ עלים (שכבות) – קבוצה של משטחים צרים וקפיציים האגודים יחד, כך שהקבוצה כולה יכולה להתכופף ולהתיישר בכיוון אחד, תוך שהמשטחים מחליקים מעט אחד על-גבי השני. החלקת המשטחים ממירה חלק מהאנרגיה ההרמונית לכדי חיכוך וכך מבנה "קפיץ העלים" משכך את התנועה ההרמונית של הכיפוף-ישור והתנועה נבלמת. "קפיץ עלים" משמש במתלי מכוניות, מתגים אלקטרוניים וקשתות. קפיץ ספירלי – תיל ישר המתנגד לתנועה סיבובית, כמו קפיץ מפותל. משמש בשעונים ובגלוונומטר (מכשיר למדידת זרמים חשמליים). קפיץ תומכה – קפיץ (לרוב משטח שטוח) המקובע בצידו האחד בלבד. סוגים אחרים: גז לכוד דחוס. גומייה – האנרגיה נאגרת כאשר החומר נמתח. בפיזיקה הקלאסית, ניתן לראות בקפיץ מתקן האוגר אנרגיה פוטנציאלית באמצעות מתיחת הקשרים שבין אטומי החומר האלסטי. חוק הוק העוסק באלסטיות קובע כי תוספת ההארכה של גוף אלסטי (האורך במצב מתוח פחות האורך במצב רפוי) יחסי באופן ליניארי למתיחות או לכוח המשמש למתיחת הגוף. באופן דומה, תוספת ההצטמצמות (תוספת ההארכה שלילית) יחסי לכוח הדחיסה (מתיחות שלילית). חוק זה לא מתקיים תמיד, אלא רק כאשר התוספת (בין אם שלילית או חיובית) קטנה יחסית לאורך הכולל של הגוף. תוספות שאורכן גדול מגבול האלסטיות, שוברות את קשרי האטומים או מסדרות אותן מחדש, ויכולות לשבור את הקפיץ או לעוות אותו לצמיתות. לחומרים רבים אין גבול אלסטי מוגדר ולכן לא ניתן להשתמש בחוק הוק בצורה משמעותית בהתייחס לחומרים אלו. למעשה, במונחים של אנרגיה חוק הוק הוא קירוב הרמוני של האנרגיה הפוטנציאלית של הקפיץ עבור הפרעות קטנות ("קירוב תנודות קטנות"). זהו קירוב בו מפתחים את האנרגיה הפוטנציאלית של הקפיץ סביב מצב שיווי המשקל שלו. כלומר: אם בנקודה   x 0 {\displaystyle \ x_{0}} הקפיץ נמצא בשיווי משקל (אנרגיה פוטנציאלית מינימלית), אזי בקירוב חוק הוק, האנרגיה הפוטנציאלית שלו כתלות במרחק מנקודת שיווי המשקל יהיה   U = 1 2 k ( x − x 0 ) 2 {\displaystyle \ U={\frac {1}{2}}k(x-x_{0})^{2}} כאשר k נקרא "קבוע הקפיץ" או ה"קשיחות" (stiffness) שלו. מכשיר לחיזוק שרירים (המכונה גם ״פצפצים״ או ״קפצול״) שעון צעצועים בובה מכנית תיבת נגינה בולם זעזועים סלינקי מודול האלסטיות technology/mechanical-spring קפיץ, באתר אנציקלופדיה בריטניקה (באנגלית)
גביע הפדרציה 2000

גביע הפדרציה 2000 הייתה התחרות ה-38 לנבחרות טניס נשים. היא אורגנה על ידי פדרציית הטניס הבינלאומית. תחרויות אזוריות החלו באפריל 2000 ומשחק הגמר הסתיים ב-25 בנובמבר 2000. נבחרת ארצות הברית ניצחה במשחק הגמר את נבחרת ספרד וזכתה בגביע בפעם ה-17 בתולדות הנבחרת. מתכונת התחרות שונתה לעומת המתכונת שהייתה מאז שנת 1995. הבית העליון (בית עולמי) כלל 13 קבוצות. הם התחרו ב-3 בתים. מנצחי הבתים ונבחרת ארצות הברית נפגשו בפיינל פור שנערך בלאס ווגס. כל מפגש בין הנבחרות כלל 3 משחקים, רק מפגש הגמר כלל 5 משחקים. יתר הקבוצות התחרו בבתים אזוריים (בית אמריקה בית אסיה/אוקיאניה ובית אירופה/אפריקה). בית א' כלל ספרד, גרמניה, איטליה ו קרואטיה. המשחקים נערכו בבארי, איטליה על מגרש חימר. המשחקים החלו ב-27 באפריל והסתיימו ב-30 באפריל. ספרד ניצחה בכל המשחקים ועלתה לפיינל פור. בית ב' כלל צ'כיה, שווייץ, אוסטריה ו סלובקיה. המשחקים נערכו בברטיסלבה, סלובקיה על משטח קשה באולם. המשחקים החלו ב-27 באפריל והסתיימו ב-30 באפריל. צ'כיה ניצחה בכל המשחקים ועלתה לפיינל פור. בית ג' כלל בלגיה, צרפת, רוסיה ו אוסטרליה. המשחקים נערכו במוסקבה, רוסיה על שטיח באולם. המשחקים החלו ב-27 באפריל והסתיימו ב-30 באפריל. בלגיה ניצחה בכל המשחקים ועלתה לפיינל פור. שלב הגמר נערך בנובמבר 2000 בלאס וגאס. בנבחרת ישראל השתתפו הילה רוזן, ציפי אובזילר ואנה סמשנובה. הנבחרת החלה את השתתפותה בבית אזורי אירופה/אפריקה דרג א'. התחרויות נערכו בספרד במאי 2000. הנבחרת שיחקה בבית ד' וסיימה אותו במקום הראשון. כתוצאה מכך היא העפילה למשחקי התמודדות על עליה לבית העולמי. אומנם היא הפסידה להולנד ונשרה מהמשך התמודדות. נתוני משחק הגמר
לטישה רייט

לטישה מישל רייט (באנגלית: Letitia Michelle Wright; נולדה ב-31 באוקטובר 1993) היא שחקנית אנגלייה ילידת גיאנה. בשנת 2018 קיבלה מועמדות לפרס אמי לשחקנית משנה על תפקידה בסדרה "מראה שחורה". באותה שנה זכתה להכרה עולמית על גילומה של שורי בסרט "הפנתר השחור" כחלק מהיקום הקולנועי של מארוול, תפקיד ששבה לגלם בסרטים "הנוקמים: מלחמת האינסוף" (2018), הנוקמים: סוף המשחק" (2019), ו"הפנתר השחור: ווקאנדה לנצח" (2022). לטישה מישל רייט נולדה ב-31 באוקטובר 1993 בג'ורג'טאון בירת גיאנה. יש לה אח אחד, איוון בומבוקה. משפחתה עברה ללונדון, אנגליה, כשהייתה בת שמונה, והיא למדה בבית הספר הקהילתי של נורת'מברלנד פארק (אנ') בשכונת טוטנהאם בלונדון, בזמן שאחיה עבר להתגורר באירופה. ב-1 בפברואר 2023 הוענק לה תואר דוקטור לשם כבוד באמנויות מאוניברסיטת גיאנה (אנ') בטקס כינוס יוצא דופן. העניין שלה במשחק התעורר כשראתה את הסרט "לחלום באותיות" וראתה בדמות הראשית מודל לחיקוי. כשהיא נחושה להתחיל לשחק, היא שלחה מיילים לסוכנים שונים אודות ניסיון המשחק שלה, עד שלבסוף בחרו בה לתפקידים קטנים. רייט כיכבה בסרט "My Brother the Devil" ונבחרה על הופעתה כאחד מכוכבי המחר של 2012 של מגזין "Screen International". מייקל קטון-ג'ונס ליהק אותה לסרט "Urban Hymn" שזיכה אותה בתשומת לב. רייט לוהקה לעיבוד הקולנועי של הרומן "שחקן מספר אחת" בתפקיד רב, וצורפה לצוות השחקנים של הסרט "הפנתר השחור" מהיקום הקולנועי של מארוול. ב-2015 שיחקה בסדרות הטלוויזיה "מלפפון" ו"בננה" בתפקיד ויוויאן סקוט. ב-2016 גילמה את ריני בסדרת המדע הבדיוני "אנושיים". בשנת 2018 גילמה את דמותה של שורי בסרט גיבורי-העל "הפנתר השחור" מבית מארוול קומיקס. היא חזרה לגלם דמות זו באותה השנה בסרט "הנוקמים: מלחמת האינסוף", וב-2019 בסרט ההמשך, "הנוקמים: סוף המשחק". רייט התבטאה רבות בנוגע להתמודדותה עם דיכאון. בחודש דצמבר 2020 פרסמה בחשבון הטוויטר שלה סרטון המתנגד לחיסונים, עליו היא ספגה ביקורת רחבה. מדיה וקבצים בנושא לטישה רייט בוויקישיתוף לטישה רייט, ברשת החברתית אקס (טוויטר) לטישה רייט, ברשת החברתית אינסטגרם לטישה רייט, במסד הנתונים הקולנועיים IMDb (באנגלית) לטישה רייט, באתר Rotten Tomatoes (באנגלית) לטישה רייט, באתר Box Office Mojo (באנגלית) לטישה רייט, באתר MusicBrainz (באנגלית) אינה טוקר, הפנתרה השחורה: הדבר הכי חם בהוליווד שאתם עוד לא מכירים, באתר ynet, 26 בפברואר 2018 Alberge, Dalya (4 באפריל 2015). "Letitia Wright, Britain's newest rising screen star, says black actors need more positive roles". The Guardian. נבדק ב-16 בפברואר 2017. {{cite web}}: (עזרה) Wiggan, Dylan. "Rising star Letitia Wright 'Black Actors need more positive roles'". House of Black. אורכב מ-המקור ב-2017-02-17. נבדק ב-16 בפברואר 2017. {{cite web}}: (עזרה) Pape, Stefan (26 בספטמבר 2016). "Exclusive: Letitia Wright on Urban Hymn and working with Spielberg on Ready Player One". heyuguys. נבדק ב-16 בפברואר 2017. {{cite web}}: (עזרה) Kroll, Justin (20 באוקטובר 2016). "'Black Panther' Adds 'Ready Player One' Actress Letitia Wright (EXCLUSIVE)". Variety. ארכיון מ-2016-10-21. נבדק ב-20 באוקטובר 2016. {{cite web}}: (עזרה) Black Panther Breakout Letitia Wright Smashes Disney Princess Expectations, Vanity Fair (באנגלית אמריקאית) 'Black Panther' Breakout Star Letitia Wright Shares How Christianity Changed Her Life, RELEVANT, ‏21 בפברואר 2018 (באנגלית אמריקאית) ‘Black Panther’ Star Letitia Wright Responds After Posting Anti-Vax Video, Variety, ‏4 בדצמבר 2020 (באנגלית אמריקאית)